કેટલાક વર્ષો પહેલા એક ટી વી સીરીયલ આવતી હતી, સાસુ અને વહુ વચ્ચે ની નામ હતું, તુ તુ મે મે. આમતો કોમેડી સીરીયલ હતી પણ તે લોકો ખુબ જ ગંભીર વાત ને હસાવી ને રજુ કરતા હતા. સાસુ અને વહુ, આજે કે ૧૦૦ વર્ષો પહેલના , સ્વરૂપ બદલાય છે, પણ સમસ્યાઓ તે જ છે. કહેછે ને કે સંબંધો તે જ છે પણ સમયે સમયે તેના સમીકરણો બદલાય છે. થોડો વિવેક, થોડી સાહજિકતા, થોડી સમજદારી, થોડું જતું કરવાની વૃત્તિ, હશે તો સંબંધો સારા જ રહેશે. સાસુ અને વહુ એક જ ગાડાના બે પૈડા છે. સંયુક્ત કુટુંબ હોય કે અલગ રેહતા હોય, સંબંધોની મીઠાશ તો જોઇશે જ.